พูดถึงครัวหละปูน น่าจะเป็นร้านอาหารเหนือรุ่นแรกๆของเมืองภูเก็ตเลยนะ เพราะสิบกว่าปีก่อนยังเป็นร้านแค่ปูโต๊ะเล็กๆหน้าร้าน มีหมูทอดมีไส้อั่ว มีน้ำพริกขายกรุบกริบ มีพ่อแม่ลูกช่วยกันขายที่สามกองติดกับร้านก๋วยเตี๋ยวเรือคุณยายชามละสิบบาท ตอนนั้นเราอยู่มหาลัย ยังกินอาหารเหนือไม่เป็น พุ่งตรงไปกินก๋วยเตี๋ยวเรือตลอด 5555 

พูดถึงความอร่อยที่ทำให้ร้านครัวหละปูนเปิดมายาวนานและมีร้านใหญ่โตถึงตอนนี้ ถึงกลุ่มตลาดจะไม่กว้างเท่าร้านส้มตำอาหารอีสานก็เถอะ  น่าจะเป็นเพราะร้านนี้รสชาติอาหารอร่อยเจ้มจ้นมาก เราเคยพาพี่คนหละปูนแท้ๆไปกิน ยังชมว่าข้าวซอยอร่อยกว่าที่ลำพูนอีก น้านนนน 

วันนี้เราไปกะเพื่อนลูกครึ่งเชียงใหม่ - ปัตตานี เพื่อนก็คอนเฟิร์มว่าอร่อย มีผักให้กินฟรีไม่อั้นด้วย เมนูแนะนำของเราคือแกงฮังเล รสชาติหอมเครื่องแกงกลมกล่อม หมูนุ่มๆกะน้ำแกงหอมๆและมีขิงตัดเลี่ยน ส่วนเพื่อนโปรดปรานลาบเมืองหมู มีตับชิ้นเล็กๆผสมมาด้วย รสชาติอร่อยเข้มข้นเช่นกัน

มื้อนี้สั่งไปสี่อย่าง ข้าวเหนียวสี่ห่อ ราคา 320 บาท ถือว่าไม่แพงเลย สั่งเท่านี้กินสามคนได้อิ่มพอดีๆ อันนี้เราไปกะเพื่อนสองคน ขนาดสายแข็งยังกินเหลือต้องห่อกลับมาบ้านเลยเพราะอิ่มมว้ากกก

